CELEX: 62021CN0455
Language: et
Date: 2021-07-23 00:00:00
Title: Kohtuasi C-455/21: Eelotsusetaotlus, mille on esitanud Tribunalul Olt (Rumeenia) 23. juulil 2021 – OZ versus Lyoness Europe A

8.11.2021   
            
            
               ET
            
            
               Euroopa Liidu Teataja
            
            
               C 452/9
            
         
      Eelotsusetaotlus, mille on esitanud Tribunalul Olt (Rumeenia) 23. juulil 2021 – OZ versus Lyoness Europe A
      (Kohtuasi C-455/21)
      (2021/C 452/10)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Olt
      
         Põhikohtuasja pooled
      
      
         Apellant: OZ
      
         Vastustaja: Lyoness Europe A
      
         Eelotsuse küsimused
      
      
                  1.
               
               
                  Kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (1) artikli 2 punkti b tuleb tõlgendada nii, et füüsilist isikut, kes on mehaanikainsener spetsialiseerumisega hüdraulilistele ja pneumaatilistele seadmetele (ning kes ei ole kutsealaselt hõivatud majandustegevusega ega eelkõige kauba ja teenuste ostmisega edasimüügi ja/või vahendustegevuse eesmärgil) ning kes sõlmib kaubandusettevõtjaga (müüja või teenuseosutaja) liitumislepingu, mille alusel on sellel füüsilisel isikul õigus: osaleda ostugrupis, mille kõnealune ettevõtja asutas Lyonessi süsteemi vormis (süsteem, mille kaudu lubatakse tulu ostudelt saadavate tagasimaksete, vahendustasude ja muude sooduspakkumiste vormis); osta kaupa ja teenuseid müüjatelt või teenuseosutajatelt, kellel on selle ettevõtjaga lepinguline suhe (edaspidi „Lyonessi kaubanduspartnerid“); ning pakkuda Lyonessi süsteemi raames teistele isikutele (nn võimalikud püsikliendid) vahendusteenust, võib pidada „tarbijaks“ selle sätte tähenduses, vaatamata lepingutingimusele, milles on ette nähtud, et lepingulisele suhtele Lyonessi ja kliendi vahel kohaldatakse kliendi asukohast sõltumata üksnes Šveitsi õigust, et tarbijaid tõhusalt kaitsta?
               
            
                  2.
               
               
                  Kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 2 punkti b tuleb tõlgendada nii, et isikut, kes on müüjaga või teenuseosutajaga sõlminud lepingu, millel on kaks eesmärki, ehk [kui] leping on sõlmitud eesmärkidel, mis kuuluvad osaliselt selle füüsilise isiku kaubandus-, majandus- ja kutsealase tegevuse hulka ja jäävad osaliselt sellest tegevusest välja, ning selle füüsilise isiku kaubandus-, majandus- ja kutsealane eesmärk ei ole lepingu üldises kontekstis määrava kaaluga, võib pidada „tarbijaks“ kõnealuse sätte tähenduses?
               
            
                  3.
               
               
                  Kui eelmisele küsimusele vastatakse jaatavalt, siis millised on peamised kriteeriumid, mida tuleb kohaldada, et teha kindlaks, kas selle füüsilise isiku kaubandus-, majandus- ja kutsealasel eesmärgil on lepingu üldises kontekstis määrav kaal või mitte?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT1993, L 95, lk 29, ELT eriväljaanne 15/02, lk 288).